Notat 

Til		
Prorektor Anne-Brit Kolstø
Studiedekan Trygve Wyller, TF
Studiedekan Finn Arnesen, JF
Studiedekan Per A. Brodal, Med.fak. 
Studiedekan Tor Egil Førland, HF
Studiedekan Annik Myhre, MN
Studiedekan Morten Rykke, OD (vara for Brodal)
Dekan Asbjørn Rødseth, SV
Studiedekan Doris Jorde, UV
Professor Gunnar Handal, Fagområdet for universitetspedagogikk
Professor Kirsten Hofgaard Lycke, FUP (vara for Handal)
Faglig leder Elisabeth Rogg, SKK
Senterleder Bente Herstad, SUM (vara for Rogg)
Eirik Nedrelid, Studentparlamentet 
Jon Arne Tandberg, Studentparlamentet
Sigurd Berg, Studentparlamentet
Biblioteksdirektør Jan Erik Røed, UB (observatør)
Overbibliotekar Randi Rønningen, (vara for Røed)
Studentenes vararepresentanter:
Iselin Ruud-Goksøyr
Magnus Worren	
	
Fra: Studiedirektør Monica Bakken , Seniorrådgiver Kirsti Harg, tlf. 22 85 43 36, 
Kopi:  
Fung. seksjonssjef Bente Ringlund, seksjonssjef, fung. seksjonssjef Torbjørn Grønner, fung. seksjonssjef Svein Hullstein, fakultetenes studieadministrasjon	

INNKALLING TIL MØTE I UNIVERSTETSSTYRETS STUDIEKOMITE  FREDAG 3. JUNI 2005 KL 12 15 - 15 00 I STORT MØTEROM I ADM.BYGN., 10. ET.

Godkjenning av dagsorden. Protokoll fra forrige møte, se http://www.admin.uio.no/sfa/sfa/studiekom/ 

•	Fleksibel læring: Oversikt over fordeling av stimuleringsmidler til fleksibel læring slik som foreslått av studiekomiteens underutvalg og godkjent av rektor 3.5.05 følger vedlagt. 
•	Arbeidstilsynets tilsyn: Som kjent gjennomførte Arbeidstilsynet kontroll ved UiO 22.-25. februar 2005. Deres tilsynsrapport og varsel om pålegg av 2. mai 2005 følger vedlagt sammen med universitetsdirektørens notat av 23. mai s.å. Rapporten legges fram for Læringsmiljøutvalget 9. juni.
•	Kommuniké fra Ministermøtet om Bolognaprosessen i Bergen mai 2005 ligger på http://www.bologna-bergen2005.no/Docs/00-Main_doc/050520_Bergen_Communique.pdf Øvrige dokumenter fra møtet ligger på http://www.bologna-bergen2005.no/
•	Tiltak for kvalitetssikring av vurdering av studentprestasjoner: 
	J.nr. 05/11045	
	Kopi av Rektors brev av 25. mai 2005 følger vedlagt.

1.3-05	Programplan for masterstudiet i Digitale medier 
	J.nr. 05/11115
Masterstudiet i Digitale medier ble opprettet som påbygning for det tilsvarende bachelorprogrammet ved universitetsstyrets vedtak 21. januar 2003 med igangsetting fra høsten 2005. Universitetsdirektørens notat av 25. mai 2005 følger vedlagt.
Forslag til vedtak: Studiekomiteen viser til tidligere vedtak av universitetsstyret om opprettelse av masterstudiet i Digitale medier fra og med høsten 2005 og anbefaler universitetsledelsen å tilby det toårige masterstudiet Digitale medier i samsvar med den fremlagte studieplan og innenfor eksisterende ressurser.

2.3-05	Utsatt oppstartstidspunkt for masterprogrammet Teknologi, organisasjon og læring (TOOL)
	J.nr. 05/11116
Masterstudiet i TOOL ble opprettet som påbygning for det tilsvarende bachelorprogrammet ved universitetsstyrets vedtak 21. januar 2003 med igangsetting fra høsten 2005. Universitetsdirektørens notat av 20. mai 2005 følger vedlagt.
	Forslag til vedtak: Studiekomiteen anbefaler universitetsledelsen å gi sin tilslutning 	til forslaget om at masterstudiet i Teknologi, organisasjon og læring først starter opp høsten 2006, dog slik at de aktuelle studenter kan gis et relevant studietilbud kommende studieår.

3.3-05	Masterspesialisering i religions- og etikkdidaktikk innenfor lektor- og 	
	adjunktprogrammet
	J.nr. 05/4213
	Programstyret for lektor- og adjunktprogrammet har i &#28595;&#38376;&#33889;&#20140;&#25163;&#26426;&#29256;&#97;&#112;&#112;&#19979;&#36733; med de aktuelle fakulteter lagt fram et forslag til mastergradsspesialisering i religions- og etikkdidaktikk for studenter med slik fordypning i programmet og andre studenter med slik bachelorgradsfordypning og praktisk-pedagogisk utdanning. Universitetsdirektørens notat av 24. mai 2005 følger vedlagt. 
	Forslag til vedtak: Studiekomiteen anbefaler universitetsledelsen å godkjenne det fremlagte forslag i religions- og etikkdidaktikk innenfor lektor- og adjunktprogrammet. Opplegget legges til grunn for studietilbud til studenter med religion og etikk som fordypning og som har fått innpass til lektor- og adjunktprogrammet, og har fullført den praktisk-pedagogiske del av programmet. Masterspesialisering i religions- og etikkdidaktikk tilbys fast fra vårsemesteret 2007 under forutsetning av at de involverte fagmiljøer har etablert de nødvendige ressurser.

4.3-05	Privatistgebyr - utfyllende regler til 7.9 i forskrift om studier og eksamener 
	ved Universitetet i Oslo
J.nr. 05/251
Studiekomiteen behandlet saken om såkalt ”privatistgebyr” 11. juni 2004 og rektor sluttet seg til anbefalingen 17. juni s.å. I følge utfyllende regler til eksamensforskriftens § 7.9 skal det innen 20. juni 2005 fastsettes videreføring eller endring av gebyrsatser og ordningens omfang. Universitetsdirektørens notat av 19. mai 2005 følger vedlagt.
Forslag til vedtak: Studiekomiteen anbefaler universitetsledelsen å fastsette følgende:
Utfyllende regler til § 7.9 i ”Forskrift om studier og eksamener ved UiO” endres slik at gebyrsatsene og ordningens omfang for studieåret 2004-2005 for eksamenskandidater uten opptak til studieprogram eller emne blir videreført for studieåret 2005-2006.

5.3-05	Vitnemål: Programplan for 2-årige mastergrader
J.nr. 05/1103
Forslag til vedtak: Studiekomiteen anbefaler universitetsledelsen å fastsette følgende:
Fakultetene bes om å fastsette programplaner for studieprogrammene:
-	til 2-årig mastergrad innen utgangen av våren 2005
-	til bachelorgrad senest innen utgangen av våren 2006
-	til øvrige grader senest i løpet av 2006

Universitetsdirektøren fastsetter våren 2005, etter forslag fra fakultetene, en kort programrelatert vitnemålstekst for studieprogrammene til de 2-årige mastergradene.

Universitetsdirektøren fastsetter senere, etter forslag fra fakultetene, en kort programrelatert vitnemålstekst for de øvrige gradenes studieprogrammer etter hvert som programplanene blir fastsatt.

6.3-05   Master i anvendt etikk 
	J.nr. 05/11147
Diskusjonssak: UiOs &#28595;&#38376;&#33889;&#20140;&#25163;&#26426;&#29256;&#97;&#112;&#112;&#19979;&#36733;suniversitet Australian National University er interessert i å finne en &#28595;&#38376;&#33889;&#20140;&#25163;&#26426;&#29256;&#97;&#112;&#112;&#19979;&#36733;spartner i Norge for et internasjonalt masterprogram i Applied Ethics. Rektor vil gjerne høre studiekomiteens syn på om det kan være interessant for UiO å være ANUs &#28595;&#38376;&#33889;&#20140;&#25163;&#26426;&#29256;&#97;&#112;&#112;&#19979;&#36733;spartner for et slikt masterprogram. Notat av 23. mai 2005 følger vedlagt.
Forslag til vedtak: Diskusjonen tas til etterretning.
	
7.3-05	Kvalitetsutviklingssystemet: Rapportmaler
	J.nr. 05/2250
	Det er laget utkast til rapportmaler som skal brukes i forbindelse med årlig prosess, 	
samt for periodisk programevaluering. Studiekomiteen bes vurdere hvorvidt disse vil fremskaffe relevant og nødvendig informasjon for kvalitetsarbeidet. 
Forslag til vedtak: Studiekomiteen anbefaler universitetsledelsen å slutte seg til at de foreslåtte rapportmalene skal danne grunnlag for rapporteringen av studiekvalitetsarbeidet f.o.m. høsten 2005.

8.3-05	Kvalitetsutviklingssystemet: Retningslinjer for tilsynssensor, intern og ekstern bedømmersensor:
	J.nr. 05/11051	
	Da universitetsstyret 24. februar 2004 vedtok Kvalitetssystem for utdanningsvirksomheten ved UiO, ble universitetsdirektøren bedt om å komme tilbake med sak om retningslinjer for bruk av eksterne og interne sensorer. Det fremmes nå forslag om mulighet for unntak fra det absolutte krav om bred undervisningserfaring og førsteamanuensiskompetanse.	
Forslag til vedtak: Studiekomiteen anbefaler universitetsledelsen å slutte seg til det fremlagte forslaget til endringer i kvalitetssystem for utdanningsvirksomheten ved UiO. I henhold til visse kriterier skal det være mulig å søke universitetsledelsen om unntak fra hovedregelen om bred undervisningserfaring og minimum kompetanse på førsteamanuensisnivå.  Med bakgrunn i de foreslåtte endringer i kvalitetssystem for utdanningsvirksomheten anbefaler studiekomiteen universitetsledelsen å slutte seg til de vedlagte retningslinjer for tilsynssensor, intern og ekstern bedømmersensor.

9.3-05	Arbeidet med ny forskrift om studier og eksamen ved UiO: Orientering
	J.nr. 05/8254
	Studiedirektøren orienterer om det pågående arbeid med ny forskrift for studier og eksamen ved UiO. Notat av 24. mai 2005 følger vedlagt.
	Forslag til vedtak: Tatt til etterretning
.	
10.3-05 Studiepoenguttelling for emner tilbudt av Den internasjonale sommerskolen (ISS)
	J.nr. 05/4932
	Det humanistiske fakultet har reist spørsmål om uttelling for sommerskolens kurs når disse går over kortere periode enn tilsvarende emner ved fakultetet, dog med samme pensum, undervisningsmengde og eksamenskrav. Fakultetet foreslår at ISS-kurs maksimalt kan gi 10 studiepoeng fordi de bare går over 6 uker, mens ordinære fulltidsstudier over 20 uker gir 30 studiepoeng.
	Forslag til vedtak: Studiekomiteen anbefaler universitetsledelsen å videreføre dagens ordning med at fakultetene gir en faglig vurdering av ISS-kurs, slik at disse kan gi uttelling i grad dersom de holder tilstrekkelig faglig nivå. Det er en forutsetning at emner med samme studiepoenguttelling må oppfylle de samme kravene til faglig nivå og arbeidsinnsats, uavhengig om de tilbys i et ordinært semester eller på sommerskolen.

11.3-05 Utkast til møteplan høsten 2005	
Det foreslås følgende møtedatoer for Studiekomiteen høsten 2005: Fredagene 9.9., 	  28.10. og 9.12. Alle dager kl 12 15 til 15 00.
Forslag til vedtak: Høstsemesterets møter fastsettes til Fredagene 9.9., 	28.10. og 	  9.12. Alle dager kl 12 15 til 15 00.

12.3-05 Eventuelt 

Monica Bakken/sign.
Studiedirektør

					Kirsti Harg/sign.
					seniorrådgiver

Vedlegg